Un incendiu în pădure, pe o suprafață de aproximativ un hectar, a izbucnit în cursul zilei pe Valea Doftanei. Pompierii militari intervin, ajutați de personal de la Ocolul Silvic și de la Serviciul Voluntar pentru Situații de Urgență.
UPDATE ora 17.00:
Forțele au ajuns la locul focarului. Incendiul se manifestă pe aproximativ 6 hectare.
Știrea inițială:
Pădurea este mixtă, de foioase și rășinoase, iar autospecialele s-au oprit la aproximativ un kilometru față de focar. De acolo, echipele de intervenție își continuă drumul pe jos.
"Incendiu pădure de foioase și de rășinoase în zona Valea Doftanei pe o suprafață de aproximativ 1 ha. Intervin pompierii militari (11 cadre) cu sprijinul personalului din cadrul Ocolului Silvic și al SVSU (aproximativ 40 persoane).
Au ajuns cu autospecialele la o distanță de aproximativ 1 km față de locul focarului, iar din acest moment se deplasează pe jos.", au transmis reprezentanții ISU Prahova.
Revenim cu detalii.
UPDATE: Potrivit detaliilor furnizate de la ISU, este vorba de o zonă alpină, nu se află nicio localitate în apropiere.